นิกเกอิปิดเช้าลบ 17.24 จุด ขณะการซื้อขายเงียบเหงา
นิกเกอิปิดเช้าลบ 17.24 จุด ขณะการซื้อขายเงียบเหงา
26 ธ.ค. 2559

ดัชนีนิกเกอิตลาดหุ้นโตเกียวปิดภาคเช้าวันนี้อ่อนตัวลง โดยดัชนีนิกเกอิขยับลง 17.24 จุด หรือ 0.09% ปิดภาคเช้าที่ 19,410.43 จุด ในขณะที่ตลาดขาดปัจจัยชี้นำ โดยนักลงทุนต่างประเทศปลีกตัวอยู่นอกตลาดเนื่องจากวันหยุดในเทศกาลคริสต์มาสขณะที่หุ้นกลุ่มเหมือง อุปกรณ์ขนส่ง เหล็กและเหล็กกล้า ปรับตัวลงมากที่สุด
ตลาดหุ้นโตเกียวปรับตัวลงตั้งแต่เปิดตลาด โดยมีแรงขายทำกำไรเข้ามา หลังจากที่ตลาดดีดตัวขึ้นคึกคักในช่วงหลายวันก่อนหน้านี้ จากความหวังที่ว่า นายโดนัลด์ ทรัมป์ ว่าที่ประธานาธิบดีสหรัฐจะใช้มาตรการปฏิรูปภาษี เพิ่มงบประมาณการใช้จ่ายด้านสาธารณูปโภค และการสนับสนุนให้มีการผ่อนคลายกฎระเบียบ